Ngome Kongwe, Zanzibar

Ngome Kongwe (kwa Kiingereza: Old Fort; pia inajulikana kama Arab Fort, kwa Kiswahili: Ngome ya Kiarabu na kwa majina mengine) ni boma lililoko katika Mji Mkongwe, mji mkuu wa Zanzibar. Ni jengo la zamani zaidi na kivutio kikuu cha wageni wa Mji Mkongwe. Iko mbele ya bahari kuu, karibu na jengo lingine la kihistoria la jiji, Jumba la Maajabu (Ikulu ya zamani ya Sultani wa Zanzibar), na inatazamana na Forodhani Gardens.

Historia
Ilijengwa na Waarabu wa Omani baada ya kuwafukuza Wareno mnamo 1699. Ilitumika kama ngome na gereza katika karne ya 19, na kama kituo cha reli ya Zanzibar 1905-1928. Mwanzoni mwa karne ya 20 ilitumika pia kama bohari wakati wa ujenzi wa reli iliyounganisha Mji Mkongwe na kijiji cha Bububu.

Nyumba mpya ya walinzi ilijengwa mnamo 1947 na kutumika kama kilabu cha wanawake, na uwanja wa michezo uliongezwa miaka ya 1990. Sasa ni makao makuu ya tamasha la kimataifa la filamu la Zanzibar."World Heritage Site Inscription, on site

Ngome hiyo kimsingi ni mraba wa kuta za juu, kahawia na merloni, ikilinda ua wa ndani. Uani kuna mabaki ya majengo ya hapo awali, pamoja na yale ya kanisa la Wareno na ngome nyingine ya Omani.

Utalii
Ngome ya Kale ni kimojawapo kati ya vivutio maarufu vya wageni katika Mji Mkongwe, na ua wake umebadilishwa kutumika kama kituo cha kitamaduni na maduka ya gurio yanayouza bidhaa zinazoelekezwa kwa watalii kama uchoraji wa tingatinga; pia ina uwanja wa michezo wa wazi ambapo densi za moja kwa moja na maonyesho ya muziki hufanyika jioni nyingi, mgahawa, na dawati la habari la watalii. Pia ni ukumbi mkuu unaotumika kwa hafla kubwa kama vile Festival of the Dhow Countries (pia inajulikana kama Tamasha la Kimataifa la Filamu Zanzibar) na Sauti za Busara.

Tanbihi

Jamii:Urithi wa Dunia katika Zanzibar

Jamii:Told Cities 2021 in Tanzania
Jamii:Vivutio vya kitalii Zanzibar